ລັດຖະບານ ບູຣຸນດີ ຈະພິຈາລະນາ ຄຳຮ້ອງ ຂໍໃຫ້ເລື່ອນ ການເລືອກຕັ້ງ ອອກໄປ
ໂຄສົກປະທານາທິບໍດີ ກ່າວວ່າ ຄະນະກຳມະການ ເລືອກຕັ້ງ ບັນດາ​ຜູ້​ທີ່​ມີ​ສ່ວນ​ໄດ້​ສ່ວນ​ເສຍຕ່າງໆ ຈະທົບທວນຄືນ ຂໍ້ສະເໜີ ຂອງບັນດາຜູ້ນຳ ປະເທດອາຟຣິກາຕາເວັນອອກ.
ໂຄສົກຂອງທ່ານ Pierre Nkurunziza ປະທານາທິບໍດີ ບູຣຸນດີ ໄດ້ກ່າວໃນວັນຈັນມື້ນີ້ ວ່າລັດຖະບານຂອງທ່ານຈະພິຈາລະນາ ການຮ້ອງຂໍຈາກບັນດາຜູ້ນຳອາຟຣິກາຕາເວັນອອກ ໃຫ້ເລື່ອນ ການເລືອກຕັ້ງປະທານາທິບໍດີ ໃນເດືອນນີ້ອອກໄປ ການຮ້ອງຂໍດັ່ງກ່າວ ເພື່ອຖ່ວງເວລາຢ່າງນ້ອຍ 6 ອາທິດນັ້ນ ແມ່ນ ມີຂຶ້ນຫຼັງຈາກ ກອງປະຊຸມສຸດຍອດສຸກເສີນ ເມື່ອວັນອາທິດວານນີ້ ທີ່ລວມທັງການຮຽກຮ້ອງໃຫ້ໝົດທຸກພັກຝ່າຍ ຍຸດຕິຄວາມຮຸນແຮງ ທີ່ເກີດການປະທ້ວງຂຶ້ນຫຼາຍອາທິດຜ່ານມາ ຍ້ອນການປະກາດ ແຜນການສະມັກເຂົ້າແຂ່ງຂັນເປັນປະທານາທິບໍດີສະໄໝທີ 3 ຂອງທ່ານ Nkurunziza ທ່ານ Gervais Abayeho ໂຄສົກຂອງຮອງປະທານາທິບໍດີ ຜູ້ສະມັກເຂົ້າແຂ່ງຂັນເຊັ່ນກັນ ກ່າວຕໍ່ວີໂອເອ ວ່າ ຄະນະກຳມະການເລືອກຕັ້ງຂອງບູຣຸນດີ ຈະທຳງານຮ່ວມກັບທຸກພັກຝ່າຍ ແລະ ບັນດາຜູ້ທີ່ມີສ່ວນໄດ້ສ່ວນເສຍ ແລະ ຈະຍື່ນຄຳສະເໜີຕໍ່ລັດຖະບານ ແຕ່ຢ່າງໃດກໍຕາມທ່ານໄດ້ເຕືອນວ່າ ການຊັກຊ້າໃດໆ ບໍ່ຄວນເລື່ອນການປ່ອນບັດອອກສຽງ ດົນເກີນໄປ